Tronkstraf as jy weier om jou vir Covid-19 te laat toets(Foto: Leon Lestrade/ANA) Ses maande tronkstraf, ŉ stewige boete of albei is jou voorland as jy die streng reëls wat die regering gister oor die koronavirus uitgereik het, sou durf oortree. Dit sluit in as jy jok oor jou infektering as jy die koronavirus sou hê, as jy weier om in kwarantyn geplaas te word of as jy fopnuus oor die koronavirus versprei. Die regering het Dinsdag dié nuwe regulasies in die Staatskoerant gepubliseer. Hiervolgens kan jy minstens ses maande tronkstraf of ŉ boete opgelê word indien: As jy enige van bogenoemde mediese behandeling weier, sal jy op geen skadevergoeding geregtig wees weens optrede deur die owerhede wat uit reaksie teen sulke weiering mag plaasvind nie. (Argieffoto: Henk Kruger/ANA) Voorts bepaal die regulasies dat die Suid-Afrikaanse Nasionale Weermag (SANW) daarvoor verantwoordelik is om alle voorrade en hulpbronne aan te vul en te verskaf sodat noodsaaklike dienste kan plaasvind en die verspreiding van die virus bekamp kan word. Alle personeel van staatsdepartemente moet beskikbaar wees om gesekondeer te word vir die uitvoer van noodmaatreëls, soos deur die owerhede verlang. Die nasionale, provinsiale en plaaslike regerings moet plekke van afsondering en kwarantyn voorsien. Besoektye in tronke, aanhoudingselle, detensiebarakke (die DB), jeugsorgsentrums, kindersorgsentrums, behandelingsplekke vir verslawing en plekke van veiligheid is afgeskaf. Alle plekke waar drank verkoop word mag slegs Maandag tot Saterdag oop wees van 09:00 tot 18:00 en Sondae van 09:00 tot 13:00. Geen nuwe dranklisensies word meer uitgereik nie. Alle besteding ter bevegting van die virus en die gevolge van die virus moet plaasvind binne die tersaaklike regulasies en met die instemming van die nasionale en/of provinsiale tesourie. Alle donateursgeld vir die bestryding van die virus en die uitwerking daarvan moet inbetaal word in die regering se Heropbou- en Ontwikkelingsplan-rekening uit 1994, en mag vir niks anders aangewend word as die doel waarvoor dit geskenk is nie. Laastens mag spesiale regulasies deur die minister van gesondheid, die minister van vervoer, die minister van justisie en korrektiewe dienste, die ministers van basiese -en hoër onderwys, die minister van polisie en die minister van handel en nywerheid uitgereik word oor sake wat betrekking het tot hul onderskeie portefeuljes.